
[bookmark: _GoBack]Проект за изменение и допълнение на Наредбата за определянето и администрирането на местните такси и цени на услуги на територията на община АРДИНО

Съгласно разпоредбите на чл. 283, ал. 9, ал. 10 и ал. 11 от ЗПУО държавата подпомага заплащането на такси, дължими от родителите за дейностите по хранене на децата в задължителното предучилищно образование в общинските детски градини и училища. Предоставените на общините за тази цел средства се разходват, както следва: не по-малко от 50% от тях -  за пълно подпомагане на заплащането на такси, а останалата част – за намаляване размера на таксите на всички останали родители на децата от възрастовата група. В компетентността на общинските съвети е да определят условията и реда за пълно и/или частично подпомагане на родителите за заплащане на такса за дейностите по хранене на децата – в Наредбата за определянето и администрирането на местните такси.

 	Мотиви  към Проект за изменение и допълнение на Наредбата за определянето и администрирането на местните такси и цени на услуги на територията на община Ардино:

1. Причини, които налагат изменение на Наредбата за определянето и администрирането на местните такси и цени на услуги на територията на община Ардино. Съгласно разпоредбите на чл. 283, ал. 9, ал. 10 и ал. 11 от ЗПУО държавата подпомага заплащането на такси, дължими от родителите за дейностите по хранене на децата в задължителното предучилищно образование в общинските детски градини и училища. Предоставените на общините за тази цел средства се разходват, както следва: не по-малко от 50% от тях - за пълно подпомагане на заплащането на такси, а останалата част – за намаляване размера на таксите на всички останали родители на децата от възрастовата група. В компетентността на общинските съвети е да определят условията и реда за пълно и/или частично подпомагане на родителите за заплащане на такса за дейностите по хранене на децата – в наредбата от Закона за местните данъци и такси. С Решение № 790/30.10.2020 г. на Министерски съвет за приемане на стандарти на делегираните от държавата дейности с натурални и стойностни показатели през 2021 г. на общините се предоставят по 174 лв. за подпомагане заплащането на горепосочените такси за дейности по хранене за деца в задължително предучилищно образование. С Решение № 176 от 09.12.2020 г. Общински съвет – Ардино дава съгласие за прилагането на задължително предучилищно образование на 4-годишните деца, считано от 01.01.2021 г. Така децата, подлежащи на задължително предучилищно образование в общината са на възраст 4, 5 и 6 години. Въведените законодателни промени налагат чл. 43 от Наредбата за определянето и администрирането на местните такси и цени на услуги на територията на община Ардино да бъде изменен и допълнен. За по-голяма справедливост проектът за изменение и допълнение на наредбата предвижда пълно освобождаване на родителите на всички деца в задължителна предучилищна възраст от такси за хранене за периода на учебното време от учебната година от 01 септември до 31 май. Средствата по Решение № 790/30.10.2020 г. на Министерски съвет ще бъдат предоставени на общините от 01.01.2021 г., което налага регулирането на тяхното използване да е в сила към началото на 2021 г., а това, от своя страна, определя необходимостта от съкращаване на срока за предложения и становища по настоящия проект на 14 дни.

2. Цели, които се поставят. Синхроизиране на наредбата с действащото законодателство и подпомагане на всички родители на децата, подлежащи на задължително предучилищно образование. 

3. Финансовите и други средства, необходими за прилагането на новата уредба. За прилагането на Наредбата за изменение и допълнение Наредбата за определянето и администрирането на местните такси и цени на услуги на територията на община Ардино ще бъдат необходими допълнителни финансови средства от общинския бюджет за дофинансиране на дейностите по хранене в размер на около 20 000.00 лв. повече от дофинансирането за 2020 г. Прогнозната стойност е определена на база разходите за храна за детските градини в община Ардино за 2019 г. за по-голяма достоверност на данните за посещаемост и разход за хранене, предвид епидемиологичната обстановка през 2020 г.

4. Очаквани резултати от изменението на наредбата. Увеличаване броя на записаните деца в детските градини, повишаване броя на посещаващите детска градина деца, финансово облекчаване и подпомагане на семействата и насърчаване раждаемостта в общината. Наредба, съобразена с действащото законодателство.

5. Анализ за съответствие с правото на Европейския съюз. Изготвеният проект на Наредба за изменение и допълнение на Наредбата за определянето и администрирането на местните такси и цени на услуги на територията на община Ардино е разработен при зачитане на принципите, заложени в Закона за нормативните актове, Закона за местното самоуправление и местната администрация, Закона за местните данъци и такси,  Закона за предучилищното и училищното образование, чиито норми са съобразени с Европейското законодателство. Това определя съответствието на предлагания проект с правото на Европейския съюз и с разпоредбите и целите на националното и местното законодателство. 


            Внася:
Инж. ИЗЕТ ШАБАН
Кмет на община Ардино          

ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА АРДИНО

В РАЗДЕЛ В Такси за ползване на детски ясли, детски градини, домове за социални грижи, лагери, общежития и други общински социални услуги и културни дейност1. Допълва се чл. 43, ал. 2  и се изменя, както следва: 
Чл. 43, ал.1. За ползване на детски ясли и детски градини, се събират от родителите или настойниците месечни такси в следните размери:
· Целодневни: 						 		
Задължителна постоянна месечна такса при посещение на детски ясли и детски градини най – малко един ден от месеца		             	-    5.00лв.	
Такса за посещение на ден 			                         -   2.00 лв.
· Полудневни 	  		  		  	 -  25.00 лв.
ал. 2. /изм. с Решение №176 от 09.12.2020 г. на Общински съвет – Ардино/ Освобождават се от такси ДГ родителите или настойниците на децата, които подлежат на задължителна предучилищна подготовка три години преди постъпването им в първи клас.
· Не заплащат такса за хранене родителите или настойниците на деца в задължително предучилищно образование в детските градини за периода на учебно време, а именно от 01 септември до 31 май.
· Родителите или настойниците на деца в задължително предучилищно образование в детските градини заплащат такса за хранене в размер на 2.00 лв. на присъствен ден за периода от 01 юни до 31 август включително.
ал. 3. В подготвителните групи в ДГ, където е осигурено, подпомагане храненето на децата подлежащи на задължителна предучилищна подготовка съгласно ЗДБРБ в изпълнение на ПМС за приемане на стандарти на делегираните от държавата дейности с натурални и стойностни показатели, родителите или настойниците на децата заплащат стойността на храната, в размер на 1.60 лв. за присъствен ден.
ал. 4. В подготвителните групи в ДГ, където не е осигурено, подпомагане храненето на децата подлежащи на задължителна предучилищна подготовка съгласно ЗДБРБ в изпълнение на ПМС за приемане на стандарти на делегираните от държавата дейности с натурални и стойностни показатели, родителите или настойниците на децата заплащат стойността на храната, в размер на 2.00 лв. за присъствен ден.
· В полудневни подготвителните групи, където не е осигурено, подпомагане храненето на децата подлежащи на задължителна предучилищна подготовка съгласно ЗДБРБ в изпълнение на ПМС за приемане на стандарти на делегираните от държавата дейности с натурални и стойностни показатели, родителите или настойниците на децата заплащат стойността на закуската, в размер на 0.50 лв. за присъствен ден.
ал. 5. В подготвителните/полудневни/ групи, където не е въведена Програмата, родителите и настойниците заплащат част от стойността на купона, както следва:
	а/обща стойност на купона за закуска – 0,50 лв., от тях платени от:
	-родителите или настойниците на децата – 0,40 лв.;
	-от бюджета на общината – 0,10 лв./за поевтиняване на храната/.
 Чл. 44.  ал. 1. Не се заплаща такса за:
1. Деца, чиито родители са лица с намалена работоспособност от 50 до 100 на сто;
2. Деца на неизвестни родители;
3. Децата на загинали при производствени аварии или природни бедствия;
4. Децата на загинали в изпълнение на служебен дълг;
5. Третото и следващо дете на многодетни родители;
6. Деца с увреждания, освидетелствани с решение на ТЕЛК/НЕЛК.
       ал. 2. При отсъствие на децата, такса не се заплаща за времето, през което те са отсъствали, при условие, че родителите предварително са уведомили директора на детското заведение;
Чл. 45.  Таксата се заплаща с 50 на сто намаление за:
1. Сираци или за деца с един родител;
2. За деца, чиито родители са редовни студенти; 
3. За второ дете в същото детско заведение.

Тази Наредба влиза в сила от 01.02.2021 г.

